recursal/SuperWikiNEXT-32B huggingface dataset:
**Alejandro Avila** (s. 1975) on yhdysvaltalainen seksuaali- ja henkirikollinen. Hän sieppasi, raiskasi ja tappoi 5-vuotiaan Samantha Runnionin Kaliforniassa vuonna 2002. Hän sai kuolemantuomion ja istuu tällä hetkellä*milloin?* San Quentinin vankilassa odottamassa sen täytäntöönpanoa.*lähde?*

Rikos
-----

15. heinäkuuta 2002 Samantha Runnion pelasi Stantonissa lautapeliä ystävänsä, 6-vuotiaan Sarah Ahnin kanssa. Avila liikkui alueella ja kysyi tytöiltä, ovatko he nähneet hänen chihuahuaansa. Samantha oli eläinten ystävä ja itsekin kissanomistaja, joten hän kiinnostui ja kyseli mieheltä koiran koosta. 

Avila otti Samantha Runnionin vaaleanvihreään Hondaansa, ja seuraavana päivänä tytön alaston ruumis löytyi Kalifornian Riversiden piirikunnasta. Poliisi pääsi pian Avilan jäljille, sillä hän oli jo aiemmin saanut syytteen tyttöystävänsä 9-vuotiaan sisaren ja tämän serkun seksuaalisesta hyväksikäytöstä. Äitinsä ja siskonsa kanssa asunut Avila oli tullut Samanthan kuolinpäivänä hyvin myöhään kotiin eikä kyennyt selittämään tekemisiään. 

Todisteet Avilaa vastaan kävivät lopulta hyvin raskauttaviksi, ja hänet tuomittiin kuolemaan 22. heinäkuuta 2005. Hän odottaa tuomion täytäntöönpanoa San Quentinissa.
**Etelä-Suomen Kaukopuhelin Osakeyhtiö** (*Södra Finlands Interurbana Telefon*) oli vuosina 1892–1935 toiminut suomalainen puhelinyhtiö, joka omisti kaukopuhelinverkon Etelä-Suomessa. Yhtiö pääkonttori sijaitsi Helsingissä Korkeavuorenkatu 37:ssä. 

Ensimmäiset kaukopuhelinlinjat Suomeen rakennettiin vuonna 1884 Helsinki–Porvoo ja Turku–Naantali väleille. 1880-luvun loppuun mennessä kaikkien Etelä-Suomen kaupunkien välillä oli jo puhelinyhteys. Kaukopuhelinliikenteessä oli kuitenkin paljon teknisiä ongelmia ja näiden ratkaisemiseksi kaukopuhelinlinjojen omistajat perustivat Etelä-Suomen Kaukopuhelin Oy:n jonka sai toimiluvan 1894.

Ruotsalainen L. M. Ericsson alkoi ostaa 1930-luvun alussa yhtiön osakkeita niin että sen hallussa oli lopulta niistä 43 prosenttia. Tämä ulkomaalaisomistuksen kasvu herätti huolta Suomessa. Yhtiön katsottiin keskittyneen vain hyvin kannattavien linjojen rakentamiseen ja jättäneen syrjäseudut kokonaan huomiotta. Arvostelijoiden mielestä yhtiö jakoi osinkoina ne varat joita olisi pitänyt käyttää harvaan asuttujen alueiden puhelinverkon kehittämiseen. 

Suomen valtio osti Ericssonin osuuden Etelä-Suomen Kaukopuhelin Oy:stä 1934. Posti- ja Lennätinlaitos lunasti 1. huhtikuuta 1935 yhtiön koko puhelinverkon ja muun omaisuuden 41 miljoonan markan hinnasta ja samalla yhtiön toiminta päättyi. Virallisesti yhtiö lakkautettiin 1937. Tämän jälkeen valtio vastasi kaukopuhelinliikenteestä ja yksityiset puhelinlaitokset toimivat paikallisesti. Valtio oli tullut mukaan puhelinalalle 1918 kun Suomi sai haltuunsa Venäjän lennätinlaitoksen sekä Venäjän armeijan Suomessa sijainneet puhelinverkot.

Lähteet
-------

* Pörssitieto: 1912-1972 poistuneet pörssiyhtiöt A-J
* Puhelin - herraskammarista jätkän taskuun. Turun Sanomat 3.3.2002[vanhentunut linkki]
**Jerusalemin heprealainen yliopisto** (hepr. ‏האוניברסיטה העברית בירושלים‎, *haUniversita haIvrit bIrušalayim*, arab. الجامعة العبرية في القدس‎, *Al-Jāmiʿa al-ʿIbriyya fī l-Quds*) on Israelin vanhin ja suurin yliopisto, joka perustettiin vuonna 1918. Ensimmäiseen johtokuntaan kuuluivat mm. Albert Einstein, Sigmund Freud, Martin Buber ja Chaim Weizmann.

Jerusalemin heprealainen yliopisto on yksi maailman kuuluisimmista yliopistoista. Yliopistosta on valmistunut 8 nobelistia sekä 2 Turing-palkinnon saanutta.

Vuonna 1892 perustettu Israelin kansalliskirjasto on yliopiston suurin kirjasto, joka sisältää maailman suurimmat heprean kieltä ja juutalaisuutta käsittelevät kokoelmat. Kirjastossa on noin 5 miljoonaa nidettä, joista monet ovat ainutlaatuisia. Niihin sisältyvät mm. Albert Einsteinin arkistot ja Maimonideksen kirjoituksia.

Vuodesta 2017 lähtien yliopiston kanslerina on toiminut Asher Cohen.

Yliopistokampukset
------------------

Yliopistolla on neljä kampusta, joista yksi on Rehovotissa. Scopusvuoren kampuksella itäisessä Jerusalemissa sijaitsevat humanistinen tiedekunta, oikeustieteellinen tiedekunta, Frank Sinatran kansainvälinen opiskelijakeskus ja Harry S. Trumanin rauhantutkimusinstituutti. 

Giv'at Ramissa on luonnontieteellinen tiedekunta, Ein Keremin kampuksella lääketieteellinen ja hammaslääketieteellinen tiedekunta sekä molekyylibiologian tutkimuskeskus ja Rehovotissa eläinlääketieteellinen ja maatalous-metsätieteellinen tiedekunta.

Galleria
--------

* Heprean kielen akatemiaHeprean kielen akatemia
* Israelin kansalliskirjastoIsraelin kansalliskirjasto
* Bezalelin taidekorkeakouluBezalelin taidekorkeakoulu
* Frank Sinatran kansainvälinen opiskelijakeskusFrank Sinatran kansainvälinen opiskelijakeskus

Lähteet
-------

1. ↑  Hebrew University in Numbers *Hebrew University of Jerusalem*.  2022. Viitattu 24.11.2022. (englanniksi)
2. ↑  President Professor Asher Cohen *American Friends of the Hebrew University*.  6.11.2017. Viitattu 24.11.2022. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Jerusalemin heprealainen yliopisto**.
* Yliopiston viralliset sivut
**toivottulapsi.com** oli 2000-luvun alussa toiminut verkkoaktivistiryhmä, joka kampanjoi avaran hedelmöityshoitolain laatimiseksi sekä adoptio-oikeuden avaamiseksi samaa sukupuolta olevien parien perheille. Hedelmöityshoitolakiaktivismi liittyi Suomessa meneillään olleeseen yhteiskunnalliseen keskusteluun koskien itsellisten naisten ja naisparien oikeutta hedelmöityshoitoihin, kun uutta hedelmöityshoitolakia valmisteltiin. Tavoitteelle positiivisten poliitikkojen kantoja kerättiin sivustolle yhdessä sateenkaariperheitä koskevan tutkimustiedon kanssa. Ryhmäläiset kontaktoivat monia poliitikkoja ja kannustivat siihen muita. Saman ryhmän aktivistit olivat myös mukana järjestämässä aiheeseen liittyviä mielenosoituksia Helsingissä.

Kampanjassa adoptio-oikeuksiin vaikuttaminen kytkeytyi vuoden 2007 eduskuntavaaleihin: aktivistit selvittivät vaalikoneista ehdokkaiden kantoja, listasivat niitä verkkosivuille. Vaalien jälkeen sivuille päivitettiin läpimenneiden kannat.

Toivottulapsi.com -nimi otettiin ryhmälle vuonna 2006. Ryhmä sai Suomen naistutkimuksen Seuran Vuoden naistutkimusteko -palkinnon vuonna 2007.

Lähteet
-------

1. ↑  *Sateenkaari-Suomi*, s. 170-172. Helsinki University Library, University of Helsinki, 2007. ISBN 978-951-51-5077-6. Teoksen verkkoversio (viitattu 24.11.2022).

Aiheesta muualla
----------------

* Toivottulapsi.com
**Nguyễn Khánh** (8. marraskuuta 1927, Trà Vinh, Ranskan Indokiina – 11. tammikuuta 2013 San José, Yhdysvallat) oli Etelä-Vietnamin asevoimien komentaja ja maan johtaja Vietnamin sodan aikana 1964.

Elämäkerta
----------

Khánh oli kotoisin pienestä Tra Vinhin rajakaupungista etelä-Vietnamista. Hän liittyi Ranskan siirtomaa-armeijaan vuonna 1954, samana vuonna kun Ranska vetäytyi Indokiinasta.
Hän nousi myöhemmin Etelä-Vietnamin armeijan pääesikunnan päälliköksi kenraali Dương Văn Minhin alaisuudessa. Hän oli mukana syrjäyttämässä ja teloittamassa presidentti Ngô Đình Diệmia 1. marraskuuta 1963.

Hän johti 30. tammikuuta 1964 vallankaappausta, jossa Dương Văn Minh syrjäytettiin. Tämä asetetiin kotiarestiin, vaikka hän saikin jäädä nimelliseksi valtionpäämieheksi. Nguyễn Khánhista tuli Ngô Đình Diệmin syrjäyttäneen vallankumouksellisen sotilasneuvoston puhemies. Hän johti maan hallitusta tammi–lokakuussa 1964.

Hänen valtakautensa oli epävakaa ja häntä vastaan tehtiin useita kaappausyrityksiä. Hän ehti kuitenkin saattaa voimaan uuden perustuslain, jonka Yhdysvaltain suurlähetystö auttoi laatimaan. Syyskuussa 1964 sotilasneuvosto nimitti presidentiksi Phan Khắc Sửun ja Trần Văn Hươngin pääministeriksi. Nguyễn Khánh jäi armeijan johtoon.

Nguyễn Khánh pysyi vallassa noin vuoden, kunnes Nguyễn Cao Kỳ syrjäytti hänet. Nguyễn Khánh nimitettiin lähettilääksi Ranskaan, todellisuudessa hänet ajettiin maanpakoon. Vuonna 1977 Nguyễn Khánh emigroitui vaimonsa ja kuuden lapsensa kanssa Yhdysvaltoihin.

Vuonna 2005 Khánh valittiin Anaheimissa valtionpäämieheksi Garden Grovessa Kaliforniassa toimivaan Vapaan Vietnamin hallitukseen.

Lähteet
-------

1. ↑
2. ↑  NYT
3. 1 2 3  "Nguyen Khanh." Encyclopædia Britannica. 2009. Encyclopædia Britannica Online. 19 May. 2009
4. ↑  BEFORE 5,000 FELLOW COUNTRYMEN GENERAL NGUYEN KHANH TOOK OATH OF OFFICE AS GOVERNMENT OF VN CHIEF OF STATE, gfvn.org]

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Nguyễn Khánh**.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat

 |

 |
Ivan Senkinin muistomerkki Petroskoissa.
**Ivan Iljitš Senkin** (ven. Ива́н Ильи́ч Се́нькин, 16. elokuuta 1915 Naamoila – 20. helmikuuta 1986 Moskova) oli karjalaissyntyinen neuvostoliittolainen poliitikko, joka toimi pitkään Neuvosto-Karjalan puoluejohtajana.

Ivan Senkin syntyi karjalaiseen talonpoikaisperheeseen. Hän kävi Suunun seitsenvuotisen tehdaskoulun, opiskeli Petroskoin metsäteknikumissa vuosina 1930–1932 ja Moskovan Timirjazeville nimetyssä maatalousakatemiassa vuosina 1933–1939. Senkin työskenteli agronomina, liittyi kommunistiseen puolueeseen vuonna 1940 ja osallistui toiseen maailmansotaan. Vuosina 1946–1955 hän työskenteli puoluetehtävissä Sverdlovskin alueella ja kohosi NKP:n aluekomitean sihteeriksi.

Senkin työskenteli Karjalais-suomalaisen SNT:n ministerineuvoston varapuheenjohtajana vuosina 1955–1956, NKP:n Karjalan aluekomitean toisena sihteerinä vuosina 1956–1958 ja ensimmäisenä sihteerinä vuosina 1958–1984. Vuosina 1984–1986 hän toimi Karjalan ASNT:n korkeimman neuvoston puhemiehistön puheenjohtajana. Vuosina 1971–1986 hän oli myös NKP:n keskuskomitean jäsen. Senkin muistetaan tehokkaana talousmiehenä, jonka aikana Neuvosto-Karjala kehittyi voimakkaasti. Hänelle pystytettiin muistomerkki Petroskoihin vuonna 2007.

Lähteet
-------

1. 1 2 3 4  *Karelija: entsiklopedija, tom 3*, s. 86. Petrozavodsk: PetroPress, 2011. ISBN 978-5-8430-0127-8.
2. 1 2  Sto let I. I. Senkinut *Natsionalnyi arhiv Respubliki Karelija*. Viitattu 18.6.2022.
3. ↑  Senkin Ivan Iljitš *Spravotšnik po istorii Kommunistitšeskoi partii i Sovetskogo Sojuza 1898–1991*. Viitattu 18.6.2022.
4. ↑  Ivan Senkin *Respublika*. Viitattu 18.6.2022.
**Kuninkaallinen me**, tai **majesteetillinen me** (lat. *pluralis majestatis*), on tapa, jossa hallitsija viittaa itseensä me-pronominilla huolimatta siitä, että kyseessä on yksi henkilö. Tapa sai alkunsa Bysantin keisarikunnasta, jossa me-pronominilla viitattiin kollektiivisesti niin Bysantin keisariin itseensä kuin tämän hoviin. Kuninkaallinen me -muodon voidaan edelleen katsoa olevan tapa, jossa hallitsija puhuu yhtenä henkilönä, mutta koko kansansa puolesta.

Britteinsaarilla kuninkaallinen me -rakennetta käytti tiettävästi ensimmäisenä Henrik II, joka viittasi me-pronominilla paitsi itseensä myös Jumalaan, millä hän korosti asemaansa Jumalan valitsemana hallitsijana. Kuninkaallinen me on edelleen käytössä Yhdistyneen kuningaskunnan kuningashuoneessa, ja sen käyttö on varattu lähtökohtaisesti vain monarkille. Vuonna 1989 pääministeri Margaret Thatcher ilmoitti lapsenlapsensa syntymästä käyttäen kuninkaallinen me -rakennetta: "meistä on tullut isoäiti" (engl. *"we have become a grandmother"*). Lausahdus aiheutti runsaasti julkista paheksuntaa.

Ruotsin kuningas, Kaarle XVI Kustaa, on käyttänyt kuninkaallista me -muotoa mm. televisiopuheessaan koskien koronapandemiaa huolimatta siitä, että teitittely ei ole enää yleisessä käytössä Ruotsissa ja koetaan toisinaan jopa loukkaavaksi.

Kuninkaallisten lisäksi rakenne voidaan ulottaa myös uskonnollisiin hahmoihin: esimerkiksi islamissa Jumala viittaa Koraanissa itseensä pronominilla me.

Lähteet
-------

1. ↑  Helttula, Anne & Roschier, Henrik: Latinan rakenne- ja terminologiakurssi: luentomoniste (pdf) (s. 25) *users.jyu.fi*.  2007. Viitattu 11.9.2023.
2. ↑  pluralis majestatis *Den Store Danske*.  19.5.2016. Viitattu 11.9.2023. (tanskaksi)
3. ↑  Maamies, Sari: Majesteetin, tutkijan ja hoivakielen me *Kielikello*.  2013. Viitattu 11.9.2023.
4. 1 2  Christensen, Tricia: What is the Royal We? (with pictures) *Language Humanities*.  25.8.2023. Viitattu 11.9.2023. (englanniksi)
5. ↑  There’s only one acceptable time to use the royal "we" *Quartz*.  23.4.2019. Viitattu 11.9.2023. (englanniksi)
6. ↑  Palmer, Dean: *The Queen and Mrs Thatcher: An Inconvenient Relationship*, s. 6. History Press, 2015. ISBN 978-0-7509-6471-5. Teoksen verkkoversio. (englanniksi)
7. ↑  1989: The year Margaret Thatcher’s apparent mastery slipped away *University of Cambridge*.  9.3.2019. Viitattu 11.9.2023. (englanniksi)
8. ↑  Språkkrönika: Därför är kungen ett pronomenproffs *Dagens Nyheter*.  12.4.2020. Viitattu 11.9.2023. (ruotsiksi)
9. ↑  Niandet är artigt eller nedlåtande – olika servicesvenska i Sverige och Finland *Svenska YLE*.  8.11.2018. Viitattu 11.9.2023. (ruotsiksi)
**Psarantónis** (kreik. Ψαραντώνης, oik. **Antónis Xyloúris**, kreik. Αντώνης Ξυλούρης, s. 6. syyskuuta 1942*lähde?* Anógeia, Kreikka) on Kreetan saarella syntynyt kreikkalainen säveltäjä, laulaja ja kreetalaisen lyyran soittaja. Psarantónis on laulaja–säveltäjä Níkos Xyloúriksen (1936–1980) sekä Giánnis Xyloúriksen (s. 1943) veli. Veljesten isä soitti myös lyyraa.

Psarantónis tyttärineen esiintymässä.

Ura
---

Psarantónis alkoi soittaa lyyraa 13-vuotiaana, ja ensimmäinen julkinen esiintyminen oli perinteisessä hääjuhlassa. Erityyppisten lyyrien lisäksi hän soittaa nykyisin mandoliinia, *tzouraa*, *daoulia* ja *laoútoa*, joka muistuttaa mandoliinia. Psarantóniksen vanhoilla albumeilla soittimina on käytetty pääasiassa lyyraa sekä kahta *laoútoa*. Toisinaan albumeilla on käytetty myös esimerkiksi *askomantoúraa* eli kreetalaista säkkipilliä. Nykyisin albumeilla käytetään lyyran ja *laoúton* lisäksi enemmän soittimia, kuten esimerkiksi *vrodolyraa* ja *lyrakia*.

Psarantónis julkaisi ensimmäisen singlensä *Eskéftika na s' arnithó* (*Εσκέφτηκα να σ' αρνηθώ*) vuonna 1964, jonka jälkeen ilmestyneitä levytyksiä ovat esimerkiksi *Kritikí Xastería* (*Κρητική Ξαστερία*), *Saïtémata* (*Σαϊτέματα*), *Pigés* (*Πηγές*), *Anastorímata* (*Αναστορήματα*), *Ta merákia tou Psarantóni* (*Τα μεράκια του Ψαραντώνη*), *Apó flóges i Kríti Zosméni* (*Από φλόγες η Κρήτη ζωσμένη*), *Palió krasí 'nai i sképsi mou* (*Παλιό κρασί 'ναι η σκέψη μου*), *Apó Kardiás* (*Από Καρδιάς*), *Nogó* (*Νογώ*), *Idaíon Ándron* (*Ιδαίον Άνδρον*) ja *Rizítika* (*Ριζίτικα*).

Psarantónis on esiintynyt Ukrainassa, Itävallassa, Luxemburgissa, Saksassa, Sveitsissä, Ranskassa, Australiassa, Kanadassa sekä Yhdysvalloissa.

Lähteet
-------

1. 1 2 3 4 5 6 7  Koutsoupakis, John: Psarantonis (Antonis Xylouris) Creternity, Inc. Viitattu 15.4.2012. (englanniksi)
2. 1 2  Arabatzi, Katerina: Psarantonis & Markoyannis : "Otan Se Vlepo tragoudo" explorecrete.com. Viitattu 25.6.2009. (englanniksi)
3. 1 2  Hanna, Nick: *Kreeta*, s. 81–82. Engl. alkuteos: Globetrotter Travel Guide Crete, suom. Roinila, Maija. Köln, Saksa: Könemann Verlagsgesellschaft mbH, 2000. ISBN 3-8290-3261-7.

Aiheesta muualla
----------------

* Kuvia tai muita tiedostoja aiheesta **Psarantónis** Wikimedia Commonsissa

* Psarantóniksen kotisivut (kreikaksi) (englanniksi)
* Psarantónis Last.fm:ssä (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**The Deadly Mr. Frost** (*Mister Frost*) on vuonna 1990 brittiläis-ranskalaisella yhteistyöllä valmistunut psykologinen trilleri, jonka ohjasi ranskalainen Philippe Setbon. Pääosissa ovat Jeff Goldblum, Alan Bates ja Kathy Baker.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Etsivä Detweiler menee tapamaan herra Frostia tämän kartanolle kysyäkseen mieheltä tietoja seudulla tapahtuneesta murhien sarjasta. Detweilerin hämmästykseksi Frost myöntää avoimesti, että on haudannut useita ruumiita kartanonsa lähiympäristöön. Tämän jälkeen Frost viedään mielisairaalaan eikä hän puhu siellä kenellekään kahteen vuoteen.

Mielisairaalassa alkaa tapahtua outoja asioita heti Frostin saavuttua sinne. Ennen niin itsekäs lääkäri Reynhardt menettää äkkiä itseluottamuksensa ja ihmiset näkevät peileistä pelottavia silmiä. Frost suostuu puhumaan ainoastaan Sarah Day -nimiselle lääkärille, joka kysyykin mieheltä, mikseivät poliisit löydä hänestä mitään asiakirjoja. Lopulta Frost paljastaa naiselle olevansa Saatana, jonka tehtävänä on muistuttaa ihmisille paholaisen olemassaolosta ja saada nainen murhaamaan hänet.

Day ei usko miehen puheita aluksi, mutta kun outoja asioita alkaa tapahtua naisen ympärillä, Day epäilee miehen puhuvan sittenkin totta.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Jeff Goldblum  | … |  herra Frost
  |
|  Alan Bates  | … |  etsivä Felix Detweiler
  |
|  Kathy Baker  | … |  Sarah Day
  |
|  Jean-Pierre Cassel  | … |  Corelli
  |
|  Catherine Allegret  | … |  tohtori Corbin
  |
|  Daniel Gélin  | … |  Simon Scolari
  |
|  Mike Marshall  | … |  Patrick Hollander
  |
|  Roland Giraud  | … |  Raymond Reynhardt
  |

Aiheesta muualla
----------------

* The Deadly Mr. Frost Rotten Tomatoes -sivustolla
*Tämä artikkeli käsittelee brittiläistä kevyttä panssariautoa. Toista brittiläistä panssariautoa käsittelee artikkeli Humber Scout Car ja brittiläistä raskasta panssariautoa artikkeli Humber (panssariauto).*

**Humber LRC** (engl. *LRC - Light Reconnaissance Car*) oli Rootes Groupin valmistama toisessa maailmansodassa käytetty panssariauto. Ajoneuvon rakenne perustui 4x4 Humber Heavy Utility -siviiliajoneuvon alustaan. Ajoneuvo oli varustettu radiolla ja sitä valmistettiin vuosina 1940 - 1943 yhteensä noin 3600 kappaletta. Pääaseistuksena ajoneuvossa oli Boys-panssarintorjuntakivääri.

Humber LRC:stä käytettiin myös nimeä **Ironside**.

Palveluhistoria
---------------

Humber LRC oli toisen maailmansodan aikana laajasti brittiläisten tiedustelujoukkojen ja lentokenttiä suojelevien RAF Regiment -joukkojen käytössä Tunisiassa, Italiassa sekä muualla Länsi-Euroopassa. Tavallisen taistelukäytön lisäksi kolme ajoneuvoa muutettiin Ison-Britannian kuningasperheen ja ministerien käyttöön sopiviksi.

Toisen maailmansodan päätyttyä Humber LRC säilyi Britannian armeijan käytössä Intiassa ja Lähi-idässä. Nykyisin yksi Humber LRC ajoneuvo on jäljellä museoituna hollantilaisessa sotamuseossa.

Mallit
------

Humber LRC:ta valmistettiin kaikkiaan neljänä erilaisena mallina:

* Mk I - alkuperäinen malli joka oli varustettu avoimella katolla.
* Mk II - umpinaisella katolla ja konekivääritornilla varustettu malli.
* Mk III - nelivedolla varustettu Mk II.
* Mk IIIA - Mk III jossa ohjaamon näkyvyyttä oli parannettu.

Kuvagalleria
------------

* Humber LRC Mk I.Humber LRC Mk I.
* Humber LRC Mk III.Humber LRC Mk III.

Aiheesta muualla
----------------

* Kuvia tai muita tiedostoja aiheesta **Humber LRC** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Humber Light Reconnaissance Car
Gin tonic sitruunapalalla.
**Gin tonic** on alkoholipitoinen juomasekoitus, jonka pääasialliset valmistusaineet ovat gini ja tonic-vesi. Juoma valmistetaan sekoittamalla giniä ja tonic-vettä halutussa suhteessa toisiinsa jääpalojen sekä usein myös sitruunan- tai limetinviipaleen kera.

Historia
--------

Gin tonic on peräisin brittiläisestä Intiasta jossa käytettiin 1800-luvulla kiinanpuiden kaarnasta tehtyä kiniiniä sisältävää vettä malarian ehkäisemiseen ja hoitoon. Koska se oli katkeraa ja pahanmakuista britit lisäsivät kiniiniveteen sokeria, sitruunaa ja giniä maun parantamiseksi. 1870-luvulla Schweppes otti valikoimiinsa kiniiniä sisältävän tonic-veden jossa oli hiilihappoa. Siitä tuli nopeasti suosittua alueilla missä tarvittiin kiniinilääkitystä malarian ehkäisemiseen, mutta esimerkiksi Yhdysvalloissa siitä tuli suosittua vasta kun Schweppes aloitti siellä vuonna 1953 sen valmistamisen. Kun myöhemmin kehitettin parempia lääkkeitä malariaan jäi tonic-veden lääkinnällinen käyttö pois, mutta sen käyttö joumasekoituksissa jatkuu edelleen.

Lähteet
-------

1. ↑  Lauttamus-Ahola, Sirpa: Tänään vietetään kansainvälistä Gin & Tonic -päivää – tunnetko juoman monivaiheisen historian? *MTV Uutiset*.  9.4.2016. Viitattu 11.10.2023.
2. 1 2  Tikka, Juha-Pekka: Koronan outo yhteys: Gin tonic ei ollut vain drinkki *Verkkouutiset.fi*.  24.4.2020. Viitattu 11.10.2023.
3. ↑  Gin ja gin drinkit *Lignell & Piispanen*.  30.1.2022. Viitattu 11.10.2023.
4. ↑  Schhh... you know who. The story of Schweppes *Difford's Guide*. Viitattu 11.10.2023. (englanniksi)
5. 1 2  Winters, Jonathan: Two Centuries of Tonic *Good Gin-tentions*.  11,11.2020. Viitattu 11.10.2023. (englanniksi)
**Raamattukoulu** on erityisesti 1970-luvulla yleistynyt ja kasvanut Raamatun kouluttamisen ja opettamisen muoto. Monet kristilliset järjestöt tunnistivat tarpeen Raamatun kouluttamiselle ja raamattukoulu on ollut erityisen hyödyllinen heille, jotka eivät aikoneet ryhtyä pastoreiksi. Myöhemmin monet kirkot ovat ottaneet mallia raamattukouluista.

Raamattukoulujen tyypillinen tausta on kristillisen fundamentalismin opetusperinteessä. Raamattukouluilla on kuitenkin eroja työtavoissa, kohderyhmissä sekä teologiassa. Raamattukoulut ovat vahvistaneet kiinnostusta Raamatun tutkimista kohtaan sekä välittäneet tunnustuskuntien oppikäsityksiä.

Ruotsissa
---------

Ruotsin raamattukouluja yhdistää koulujen yksinkertaisuus, mikä johtuu tiukasta budjetista ja alhaisista opintomaksuista. Raamattukouluun ei myöskään ole saanut opintotukea. 1980-luvulla koulujen kehityksessä on siirrytty yhä enemmän suuntaan, jossa on korostettu opetuksen sijasta Raamatun ilmoituksellista luonnetta. Samanaikaisesti myös seurakunnat ovat tarjonneet yhä enemmän järjestelmällistä Raamatun opetusta. Ruotsin lähetysseura on avannut raamattulinjoja Jönköpingiin 1974, Karlskogaan 1978, Lidingöön 1982, Kalixiin ja Göteborgiin 1984 sekä Härnösandiin 1985.

Lähteet
-------

* Nilsson, Fred: *Parakyrkligt: Om business och bön i Sverige*. Verbum, 1988. ISBN 91-526-1539-1.

### Viitteet

1. 1 2 3  Nilsson 1988, s. 28–29
**Meidän Ukrainamme** (ukr. Наша Україна) oli Ukrainan presidentti Viktor Juštšenkoa tukeva monen puolueen muodostama ryhmittymä vuosina 2001–2012. Ukrainan puoluejako ei ole kiinteytynyt, joten ohjelmallisista eroista huolimatta politiikan sisällöt saattavat olla samankaltaisia ja uusia ryhmittymiä muodostuu henkilökysymysten pohjalta.

Vuoden 2002 parlamenttivaalien jälkeen Meidän Ukrainamme -ryhmittymällä oli 112 edustajaa 450-jäsenisessä radassa.

Vuoden 2004 presidentinvaaleja varten myös Julija Tymošenkon kannattajat olivat mukana ryhmittymässä, mutta hänen jouduttuaan luopumaan pääministerin tehtävästä erosivat Tymošenkon kannattajat Meidän Ukrainastamme ja muodostivat oman Julija Tymošenkon ryhmittymänsä.

Vuonna 2005 Juštšenkoa tukevasta Meidän Ukrainamme -ryhmittymästä tuli puolue "Kansanliitto meidän Ukrainamme" (Narodnyi Sojuz Naša Ukrajina), johon suurin osa muista blokin puolueiden jäsenistä ei halunnut liittyä. NSNU:n johtoon tuli Vjatšeslav Kyrylenko ja se liittyi tarkkailijaksi Euroopan kansanpuolueeseen, joka erotti sen 2013.

Meidän Ukrainamme -blokki (Блок Наша Україна) hävisi raskaasti vuoden 2006 vaaleissa ja jäi kolmanneksi Tymošenkon ja Alueiden puolueen taakse saaden 13,94 % äänistä ja 81 paikkaa.

Vuoden 2007 vaaleja varten perustettiin uusi Meidän Ukrainamme – Kansan itsepuolustus -vaaliliitto, johon liittyi 12 puoluetta tai järjestöä. 30. syyskuuta järjestetyissä vaaleissa vaaliliitto sai 14,15 % äänistä ja 72 paikkaa. Kun toiseksi tulleella Tymošenkon rymittymällä oli 156 paikkaa, niiden yhteinen paikkamäärä olisi riittänyt hallituksen muodostamiseen. Osa Meidän Ukrainamme edustajista kuitenkin kieltäytyi allekirjoittamasta sopimusta hallitusyhteistyöstä Tymošenkon ryhmittymän kanssa.

Puolueryhmittymän hajoaminen vuosina 2011–2012 johtui vuoden 2011 vaalilaista, jossa kiellettiin useiden puolueiden blokit.

Lähteet
-------

1. ↑
2. ↑   (Arkistoitu – Internet Archive)
3. ↑  Our Ukraine-People`s Self-Defence to seek way out of crisis UNIAN. Viitattu 26.11.2007.
4. ↑  Parliament passes law on parliamentary elections. KyivPost 17.11.2011
**Vahva Ukraina** (ukr. Сильна Україна, *Sylna Ukrajina*, alkujaan nimenä oli **Työtätekevä Ukraina**, ukr. Трудова партія України) on ukrainalainen, vuonna 1999 perustettu puolue. Puoluetoiminta lopetettiin vuonna 2012,
kun puolue liitettiin Alueiden puolueeseen, jonka varapuhemies puheenjohtaja Tihipkosta tuli,
mutta puolue käynnistettiin uudelleen huhtikuussa 2014.

Se keräsi syksyn 2014 parlamenttivaaleissa lähes puoli miljoonaa ääntä, mutta jäi 3,1 prosentin kannatuksellaan alle valtakunnallisen 5 prosentin äänikynnyksen. Vaalipiirikohtaisten tulosten perusteella puolue sai yhden kansanedustajan Ukrainan parlamenttiin.

Serhi Tihipko
Puolueen johdossa on toiminut vuodesta 2009 alkaen suurliikemies Serhi Tihipko, samana vuonna puolueen nimi muutettiin nykymuotoon.

Menestys viime vaaleissa
------------------------

Puolue on osallistunut johtajansa Serhi Tihipkon presidentinvaalikampanjoihin sekä vuonna 2010 että vuonna 2014.

Lokakuun 26. päivän 2014 parlamenttivaaleissa tämä venäjämyönteinen, liberalismia kannattava puolueryhmä korosti tukevansa rauhanomaista ratkaisua Donetsin laakion konfliktiin Kun äänistä oli laskettu 99,92 prosenttia, Ukrainan keskusvaalilautakunnan mukaan puolueen kannatus jäi 3,1 prosenttiin (489 386 ääntä) ja se jäi alle valtakunnallisen 5 prosentin äänikynnykseen. On huomattava, että vuoden 2011 vaalilain mukaan puolet parlamentin kansanedustajista valitaan vaalipiireistä. Puolue olikin saamassa yhden kansanedustajan parlamenttiin vaalipiireistä. On huomattavaa, että 27 kansanedustajapaikkaa jätettiin toistaiseksi täyttämättä vahvimmin venäjänkielisiltä alueilta Venäjän miehityksen (Krimin autonominen tasavalta, Sevastopol) ja Itä-Ukrainan separatistitoiminnan (Donbassin sota) johdosta.

Lähteet
-------

1. 1 2 3 4 5  Tadeusz A. Olszański: Ukraine’s political parties at the start of the election campaign  17.9.2014. osw.waw.pl. Viitattu 2.11.2014. (englanniksi)
2. ↑  Tigipko hooks up with Party of Regions  March 20, 2012, 3:03 p.m.. KyivPost. Viitattu 2.11.2014. (englanniksi)
3. ↑  Sylna ukrajina vidrodylasja (Vahva Ukraina syntyy uudelleen) *gazeta.ua*.  8.4.2014. Viitattu 2.11.2014. (ukrainaksi)
4. 1 2  Andrew Wilson: Ukraine election: What to look for  24.10.2014. bbc.com. Viitattu 2.11.2014. (englanniksi)
5. ↑  Data on vote counting in the nationwide election district  1.11.2014. Ukrainan keskusvaalilautakunta, cvk.gov.ua. Viitattu 2.11.2014. (englanniksi)
6. ↑  Parties, that obtained 5% and more votes in the region of Ukraine  1.11.2014. Ukrainan keskusvaalilautakunta, cvk.gov.ua. Viitattu 2.11.2014. (englanniksi)

Aiheesta muualla
----------------

* Länsisuuntaus vahvistuu Ukrainan parlamentissa (27.10.2014) (yle.fi)
**Ennahda** (arab. حركة النهضة‎, *Ḥaraka an-Nahḍa*, ransk. *Mouvement de la Renaissance*) on tunisialainen islamistinen puolue. Puolue perustettiin 1. maaliskuuta 2011 Tunisian vallankumouksen ja presidentti Zine el-Abidine Ben Alin maastapaon jälkeen, kun sen muodostaminen tuli lailliseksi. Puolueen johtaja on Rašid al-Ghannuši. Puolueen kakkosmies on puoluesihteeri Hamadi Jebali, jonka puolue asetti pääministeriehdokkaaksi vuoden 2011 vaaleihin.

24. lokakuuta 2011 järjestetyissä vaaleissa uutta perustuslakia säätävän neuvoston valitsemiseksi puolue sai 40 % äänistä ja 89 paikkaa, mikä on merkittävästi enemmän kuin yksikään muu puolue. Toiseksi tullut CPR-puolue sai 29 paikkaa.

Puolueen johtaja Rašid al-Ghannuši on pitänyt Turkkia mallina demokratialle ja puolue on verrannut itseään Turkin AKP-puolueeseen. Ulkomainen media on korostanut puolueen maltillisuutta. Puolueen johdossa on myös tuettu Turkkia sen syytettyä Ranskan kansanmurhasta Algeriassa Ranskan parlamentin säädettyä armenialaisten kansanmurhan kieltämisen rangaistavaksi. Puolueen johtaja Fatah Rabiai on vaatinut Ranskaa tunnustamaan joukkomurhat Algeriassa ja pyytämään niitä anteeksi.

Marraskuun puolivälissä 2011 puolueen pääsihteeri ja pääministeriehdokas nähtiin nettivideolla kertomassa kannattajilleen haluavansa maan kuudenteen kalifaattiin, minkä uskottiin vaikeuttavan hallitusneuvotteluja maallisten puolueiden kanssa.

Puolue muodosti hallituksen Ettakatol ja CPR-puolueiden kanssa Hamadi Jebali pääministerinä.
Ali Laarayedh valittiin puolueen pääsihteeriksi 2013 ja hän otti myös pääministerin aseman toimittuaan aiemmin sisäministerinä.

Tunisian uusi perustuslaki hyväksyttiin 26.1.2014. Samana päivänä muodostettiin Ennahdan edustajan Mehdi Jomaan johtama väliaikaishallitus.
Uuden tammikuun 2014 perustuslain jälkeisissä vaaleissa puolue sai 37 % äänistä ja muodosti hallituksen vaalit voittaneen Nidaa Tounes -puolueen kanssa, jonka Habib Essid toimi pääministerinä.

Huhtikuussa 2023 Tunisian poliisi pidätti puolueen johtajan Rached Ghannouchin kotoaan. Tämä tapahtui sen jälkeen kun maan presidentti Kais Saied heinäkuussa 2021 hajotti maan parlamentin ja hallituksen, joita hän syytti vallananastuksen suunnittelusta. Ennahdalla oli suurin määrä paikkoja hajotetussa parlamentissa.

Lähteet
-------

1. 1 2  Tunisia's Islamist Ennahda party wins historic poll. BBC 27.10.2011.
2. ↑
3. ↑  Islam in Tunisia - Will Ennahda Win Usher in Religious Reform? VOA.
4. ↑   (Arkistoitu – Internet Archive)
5. ↑
6. ↑  Ennahda’s caliphate talk causes outcry Hürriyet.  [vanhentunut linkki]
7. ↑
8. ↑
9. ↑  Tunisia sai uuden perustuslain. Yle uutiset 26.1.2014. Viitattu 27.1.2014.
10. ↑  Tunisia: Ennahda leader Rached Ghannouchi arrested in home raid *Middle East Eye*. Viitattu 19.4.2023. (englanniksi)
**Nigersaurus** (nimen merkitys: "lisko Nigeristä") on sukupuuttoon kuollut Rebbachisauridae-heimoon kuuluva sauropodisuku. Ainoa kuvattu laji on *Nigersaurus taqueti*. Nimensä mukaisesti *Nigersauruksen* jäänteet on löydetty Nigeristä. Se eli varhaisliitukauden Apt-vaiheella.

Piirteet
--------

*Nigersaurus* oli arviolta yhdeksän metriä pitkä ja kahden tonnin painoinen. Sillä oli kevytrakenteinen, verrattain lyhyt kallo. Erikoinen piirre oli sen nelikulmainen kuono, jonka etureuna oli suora ja hyvin leveä. Sauropodeista samanlainen kuono tiedetään olleen vain *Bonitasaura*-titanosaurilla. *Nigersauruksella* oli satoja nopeasti uusiutuvia, neulamaisia hampaita, jotka kaikki sijaitsivat haravamaisesti suorassa rivissä leuan etureunassa. *Nigersauruksen* kaula oli lyhyt ja matala. Sillä ei ollut selkärangan muodostamaa purjetta lantioiden kohdalla kuten joillakin lähisukuisilla lajeilla.

*Nigersauruksen* rekonstruoitu pääkallo eri suunnista ja sen ennallistettu pää.

Elintavat
---------

*Nigersauruksen* erikoinen kuono oli luultavasti sopeuma uudenlaisen kasvillisuuden syöntiin, kun matalakasvuiset ruohot ja kukkivat kasvit ilmestyivät ensimmäistä kertaa. *Nigersaurus* käytti ravinnokseen näitä matalia kasveja, mutta se saattoi myös nousta takajaloilleen syödäkseen korkealla sijaitsevaa kasviravintoa.

*Nigersauruksen* elinympäristö oli luultavasti rannikon läheistä jokisuistoa. Samassa ympäristössä tiedetään eläneen dinosauruksia suvuista *Suchomimus*, *Lurdusaurus* ja *Ouranosaurus*, joista viimeksi mainittu oli myös kulmikassuinen ruohonsyöjä, joka kilpaili ravinnosta *Nigersauruksen* kanssa.

Löytöhistoria
-------------

*Nigersauruksen* siluetti, jossa näkyy kaikki löydetyt luut, ja kokovertailu ihmisen kanssa.
*Nigersauruksen* löysi Chicagon yliopiston retkikunta Nigeristä vuonna 1997 osana hyvin tuotteliasta kenttätutkimusjaksoa. Ryhmä löysi useiden täysikasvuisten yksilöiden lisäksi vastakuoriutuneiden poikasten jäänteitä. Kaikkiaan nämä löydetyt jäänteet sisältävät useita osittaisia luurankoja ja irrallisia luita, ja eläimen kallosta tunnetaan valtaosa.

Lähteet
-------

1. 1 2 3 4 5 6 7 8  Paul, Gregory S.: *The Princeton Field Guide to Dinosaurs: Second Edition*, s. 208–210. Princeton, New Jersey: Princeton University Press, 2016. ISBN 978-0-691-16766-4. (englanniksi)
2. 1 2 3 4  Dixon, Dougal: *The Complete Illustrated Encyclopedia of Dinosaurs & Prehistoric Creatures*, s. 262. London: Hermes House, 2016. ISBN 978-1-84681-209-5. (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q131407
* Wikispecies: Nigersaurus taqueti
* EoL: 47459014
* Fossilworks: 57367
* GBIF: 4967485

 |

 |
**Westfield Mall of Scandinavia** (aiemmin *Mall of Scandinavia*) on kauppakeskus Solnan kunnassa, Tukholman läänissä, Ruotsissa. Kauppakeskus avattiin 12. marraskuuta 2015. Keskuksessa on 224 liikettä ja kerrospinta-alaa 101 000 neliömetriä. Rakennuksen suunnitteli arkkitehti Gert Wingårdh. Kauppakeskuksen yhteydessä on 15-salinen elokuvateatteri. Yhteen saleista rakennettiin Imax-järjestelmä, joka on Ruotsin ensimmäinen. Ostoskeskuksen vieressä on Friends Arena -jalkapallostadion sekä 90 metriä korkea tornihotelli Quality Hotel Friends. Keskuksen ympärille on rakenteilla kaupunginosa ja työpaikkakeskittymä Arenastaden. Tukholman paikallisjunaverkon Solnan rautatieasema sijaitsee keskuksen vieressä.

Lähteet
-------

1. ↑  Kejonen, Siw: Mall of Scandinavia blir Westfield Mall of Scandinavia *Dagens Handel*.  26.6.2019. Viitattu 6.6.2020. (ruotsiksi)
2. ↑  Lehmusvirta, Antti: Näin järkälemäinen on Skandinavian suurin ostoskeskus *Kauppalehti*.  14.11.2015. Viitattu 15.11.2015.

Aiheesta muualla
----------------

* Kuvia tai muita tiedostoja aiheesta **Westfield Mall of Scandinavia** Wikimedia Commonsissa

* Kauppakeskuksen kotisivut
Diane Nukuri vuonna 2012.
**Diane Nukuri(-Johnson)** (s. 1. joulukuuta 1984 Bujumbura) on burundilaissyntyinen kestävyysjuoksija. Hän kilpaili kesäolympialaisissa 2012 Lontoossa ja sijoittui naisten maratonissa 31. sijalle ajalla 2.30.13. Hän oli tehnyt ensiesiintymisensä olympialaisissa jo vuoden 2000 kisoissa Sydneyssä. Siellä hän putosi 5 000 metrin juoksussa ensimmäisellä kierroksella jäätyään eränsä neljänneksitoista ajalla 16.38,30. Rio de Janeiron olympialaisissa 2016 hän sijoittui 10 000 metrillä 13:nneksi.

Vuonna 2001 Nukuri jäi Jeux de la Francophonien jälkeen Ontarioon serkkunsa kanssa. Hän menetti isänsä lisääntyneen väkivallan seurauksena Burundissa. Hän pääsi stipendillä Iowan yliopistoon, josta hän valmistui kandidaatin arvolla viestintätieteissä vuonna 2008.

Nukurai sai Yhdysvaltain edustusoikeuden helmikuussa 2020.

Henkilökohtaiset ennätykset
---------------------------

Lähde: WA
* 5 000 metrin juoksu: 15.59,39 (2008)
* 10 000 metrin juoksu: 31.28,69 (2016)
* 5 km tiejuoksu: 15.34 (2016)
* 10 km tiejuoksu: 31.49 (2010)
* Puolimaraton: 1.09.12 (2013)
* Maraton: 2.27.50 (2015)

Lähteet
-------

1. ↑  DIANE NUKURI *Athletes*. The International Olympic Committee (IOC). Viitattu 25.12.2020. (englanniksi)
2. ↑  Diane Nukuri Bio, Stats, and Results | Olympics at Sports-Reference.com (Arkistoitu – Internet Archive)
3. 1 2 3  Diane Nukuri Kansainvälinen yleisurheiluliitto.  (englanniksi)
4. ↑  Running for her life | Iowa Now - The University of Iowa

  


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
**Ronald Giere** on yhdysvaltalainen filosofi, joka on erikoistunut tieteenfilosofiaan. Hän on Minnesotan yliopiston filosofian emeritusprofessori, American Association for the Advancement of Sciencen jäsen, *Philosophy of Science* -julkaisun toimituskunnan jäsen sekä Philosophy of Science Associationin entinen puheenjohtaja. Giere on tutkinut muun muassa toimijapohjaista lähestymistapaa malleihin, tieteellistä esittämistä sekä naturalismin ja sekularismin välisiä yhteyksiä.

Teoksessaan *Scientific Perspectivism* Giere on kehittänyt tieteellisen realismin muodon, jonka mukaan tieteelliset kuvaukset ovat ikään kuin värit sikäli, että ne tavoittavat vain joitakin todellisuuden puolia, ja nämä puolet havaitaan tietystä inhimillisestä näkökulmasta. Giere on verrannut tieteellisiä malleja myös karttoihin: ne esittävät todellisuutta, mutta perustuvat tiettyihin esitystapoihin eivätkä ole koskaan täysin paikkansapitäviä tai täydellisiä; samalla tavalla mallit ovat idealisoituja rakennelmia, jotka esittävät todellisuutta tietustä rajallisesta näkökulmasta käsin. Tiede on näin läpikotaisin perspektiivistä.

Teoksia
-------

* *Understanding Scientific Reasoning* (5. painos 2006)
* *Explaining Science: A Cognitive Approach* (1988)
* *Cognitive Models of Science* (toim.) (1992)
* *Science Without Laws* (1999)
* *Origins of Logical Empiricism* (toim.) (1996)
* *Scientific Perspectivism* University of Chicago Press, Chicago, 2006. ISBN 9780226292120

Aiheesta muualla
----------------

* Ronald Giere Minnesotan yliopisto (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Ronald Giere
**Ladislav Švanda** (s. 14. helmikuuta 1959) on entinen tšekkiläinen maastohiihtäjä, joka aktiiviurallaan edusti Tšekkoslovakiaa.

Švanda saavutti kaksi pronssimitalia arvokisojen viestikilpailuissa. Hän hiihti ankkuriosuuden Tšekkoslovakian joukkueessa, joka sijoittui kolmanneksi Calgaryn olympialaisissa 1988 Ruotsin ja Neuvostoliiton jälkeen. Joukkueessa hiihtivät hänen lisäkseen Radim Nyč, Václav Korunka ja Pavel Benc. Lahden MM-kilpailuissa 1989 Švanda hiihti avausosuuden Tšekkoslovakian pronssijoukkueessa, joka hävisi kilpailun voittaneelle Ruotsille vain 1,6 sekuntia; Suomi oli toinen. Joukkueeseen kuuluivat myös Martin Petrásek, Nyč ja Korunka.

Švanda sijoittui Oberstdorfin MM-kilpailuissa 1987 30 kilometrillä kolmanneksitoista ja 50 kilometrillä yhdeksänneksi. Calgaryn olympialaisten 50 kilometrillä hän oli viidestoista. Maailmancupin osakilpailussa Švanda oli parhaimmillaan seitsemäs.

Lähteet
-------

* Ladislav Švanda FIS:n tietokannassa (Arkistoitu – Internet Archive) (englanniksi)
**Răzvan Dincă Raț** (s. 26. toukokuuta 1981 Slatina, Romania) on romanialainen jalkapalloilija, pelipaikaltaan puolustaja. Hän edustaa Espanjan Segunda Divisióniin keväällä 2016 pudonnutta Rayo Vallecanoa ja lukeutuu myös Romanian maajoukkueen vakionimiin.

Raț on vuonna 1998 alkaneella ammattilaisurallaan edustanut kotimaassaan Rapid Bukarestia ja Bacăuta. Hän saavutti Rapid Bukarestin riveissä kaksi liigamestaruutta ja yhden cup-mestaruuden. Vuosina 2003–2013 hän pelasi Ukrainan jalkapalloliigassa Šah’tar Donetskin riveissä voittaen seitsemän liigamestaruutta ja viisi cup-mestaruutta. Hän siirtyi kesällä 2013 Englannin Valioliigan West Hamiin ja helmikuussa 2014 edelleen Primera Divisiónin Rayo Vallecanoon. Kesällä 2014 hän siirtyi Kreikan Superliigan PAOK:iin ja vuoden kuluttua takaisin Rayo Vallecanoon.

Romanian maajoukkueessa Raț debytoi vuonna 2002. Hän pelasi Romanian kaikki kolme ottelua EM-kilpailuissa 2008 ja kaksi ottelua EM-kilpailuissa 2016. Hän on pelannut 27. kesäkuuta 2016 mennessä kaikkiaan 113 A-maaottelua, joissa hän on tehnyt kaksi maalia.

Saavutukset
-----------

* Romanian-mestaruus 1999, 2003
* Romanian cupin voitto 2002
* Ukrainan-mestaruus 2005, 2006, 2008, 2010, 2011, 2012, 2013
* Ukrainan cupin voitto 2004, 2008, 2011, 2012, 2013

Lähteet
-------

* Răzvan Raț Transfermarkt-sivustolla (englanniksi)
* Răzvan Raț national-football-teams.com-sivustolla (englanniksi)

Aiheesta muualla
----------------

* Profiili Šah’tar Donetskin sivuilla (englanniksi)
* Profiili RomanianSoccerin sivuilla (englanniksi)

Romanian joukkue – Jalkapallon EM-kilpailut 2008
1 Lobonț |
2 Contra |
3 Raț |
4 Tamaș |
5 Chivu |
6 Rădoi |
7 Petre |
8 Codrea |
9 Marica |
10 Mutu |
11 Cociș |
12 Popa |
13 Săpunaru |
14 Ghionea |
15 Goian |
16 Nicoliță |
17 Moți |
18 M. Niculae |
19 Cristea |
20 Dică |
21 D. Niculae |
22 Radu |
23 Stancioiu |
Valmentaja Pițurcă

Romanian joukkue – Jalkapallon EM-kilpailut 2016
1 Pantilimon |
2 Mățel |
3 Raț |
4 Moți |
5 Hoban |
6 Chiricheș |
7 Chipciu |
8 Pintilii |
9 Alibec |
10 Stanciu |
11 Torje |
12 Tătărușanu |
13 Keșerü |
14 Andone |
15 Găman |
16 Filip |
17 Sânmărtean |
18 Prepeliță |
19 Stancu |
20 Popa |
21 Grigore |
22 Săpunaru |
23 Lung |
Valmentaja Iordănescu
Jessica Stam (2007)
**Jessica Stam** tai pelkästään **Stam** (s. 23. huhtikuuta 1986 Ontario, Kanada) on kanadalainen huippumalli.

Elämä
-----

Stam eli lapsuutensa farmilla kuuden sisaruksensa ja vanhempiensa kanssa. Hän oli uskonnollinen ja unelmoi hammaslääkärin ammatista. Hän aloitti mallin työt 16-vuotiaana sen jälkeen, kun mallitoimistolle työskentelevä Michéle Miller oli nähnyt hänet kahvilassa.

Stam on seurustellut Red Hot Chili Peppers -yhtyeen solisti Anthony Kiedisin, Harrison Fordin pojan Malcolmin ja DJ Adam Goldsteinin kanssa.

Ura
---

Stam on esiintynyt näytöksissä, kampanjoissa ja mainoksissa useille muotimaailman huippunimille, kuten Marc Jacobs, Anna Sui, Vera Wang, Valentino, Miu Miu, Gucci, Prada, Dolce & Gabbana, Versace, Christian Dior ja Roberto Cavalli.

Toukokuussa 2007 Stam esiintyi American Voguen kannessa yhdessä Sasha Pivovarovan, Agyness Deynin, Doutzen Kroesin, Caroline Trentinin, Raquel Zimmermannin, Coco Rochan, Hilary Rhodan, Chanel Imanin ja Lily Donaldsonin kanssa. Heidät tituleeraattiin muodin 10 seuraavaksi supertähdeksi (*The World's Next Top Models... Fashion's 10 Mew Superstars*).

Tällä hetkellä Stam on tunnetun models.com -sivuston *Models Top 50* -listan sijalla 5. Hänet listattiin heinäkuussa 2007 myös maailman 15. eniten tienaavaksi malliksi (1,5 miljoonaa viimeisen 12 kuukauden aikana).

Ulkonäkö
--------

Stam on 178 senttimetriä pitkä ja hänen tunnusmerkkinsä ovat hänen silmänsä. Hänen hiuksensa ovat vaaleat ja silmät siniset. Stam on myös yksi malleista, jotka tunnetaan nukkemaisista ja keijukaismaisista kasvoistaan. Muita hänen tapaisiaan keijukaiskasvoja ovat Gemma Ward, Heather Marks, Lily Cole, Caroline Trentini, Lisa Cant ja Devon Aoki.
**Malikaapuyökkönen** (*Cucullia absinthii*) on kaapuyökkösiin lukeutuva, melko kookas, harmaankirjava yöperhoslaji. Se on yleistynyt Suomessa huomattavasti 2000-luvun aikana.

Koko ja ulkonäkö
----------------

Malikaapuyökkönen kuuluu kookkaisiin, harmaisiin kaapuyökkösiin, mutta on selvästi kirjavampi kuin useimmat lähilajit. Etusiivet ovat vaaleanharmaat, hieman ruskeakehnäiset ja pituuteensa nähden hyvin kapeat. Munuais- ja rengastäplän alueella on selkeitä mustia pisteitä minkä lisäksi voimakkaasti tumman kehnän varjostamat sisempi ja ulompi poikkiviiru erottuvat selkeinä. Myös siiven ulkoreunassa on selkeä mustien pisteiden rivi. Takasiivet ovat vaaleat, reunoistaan tummemmat. Siipiväli 41–45 mm.

Levinneisyys ja lentoaika
-------------------------

Malikaapuyökkösen toukka maastoutuu ravintokasvinsa kukinnon joukkoon lähes täydellisesti.
Malikaapuyökkösen levinneisyys Euroopan keskiosista Keski-Aasian poikki Kiinan keskiosiin ja Baikalille. Suomessa se on vanhastaan ollut lounaisrannikon ja -saariston hyvin harvinainen erikoisuus, mutta 2000-luvun aikana laji on laajentanut elinpiiriään likimain koko Pori-Imatra-linjan eteläpuolelle ja satunnaishavaintoja on tätäkin pohjoisempaa. Perhoset ovat lennossa yhtenä sukupolvena heinäkuun alusta elokuulle.

Elinympäristö ja elintavat
--------------------------

Lajin elinpaikkoja ovat avoimet, hiekkapohjaiset ympäristöt ja perhosen esiintyminen on paikoittaista. Perhoset lentävät yöllä, käyvät luultavasti kukilla, ja tulevat jossain määrin myös valolle. Aikuisia perhosia tavataan vain harvoin ja yksitellen, mutta toukkia voi löytyä ravintokasvien kukinnoista suuriakin määriä. Toukkien etsintää hankaloittaa toukan ulkonäkö joka maastouttaa sen kukintoon tavattoman hyvin. Kotelo talvehtii maaperässä kotelokopan suojaamana.

Laji on Norjassa luokiteltu uhanalaiseksi.

Ravintokasvi
------------

Vaikka toukka syökin myös malia (*Artemisia absinthum*), pääasiallinen ravintokasvi on pujo (*Artemisia vulgaris*) .

Lähteet
-------

1. ↑  Svenska fjärilar (ruotsiksi)
2. ↑  UK Moths (englanniksi)
3. 1 2 3 4 5  Norges sommerfugler (norjaksi)
4. 1 2 3 4  Kimmo Silvonen, Morten Top-Jensen & Michael Fibiger: *Suomen päivä- ja yöperhoset – maastokäsikirja*. Østermarie: BugBook Publishing, 2014. ISBN 978-87-993512-9-9.  s. 512
5. 1 2 3 4  Mikkola K. & Jalas I.: *Suomen perhoset. Yökköset 1.*. Suomen Perhostutkijain Seura. Otava, 1977. ISBN 951-1-04296-3.  s. 160
6. ↑  Perhosviki (Arkistoitu – Internet Archive)

Aiheesta muualla
----------------

* Suomen Lajitietokeskus: Malikaapuyökkönen – *Cucullia absinthii*
* Bestimmungshilfe des Lepiforums (saksaksi)
* Moths and Butterflies of Europe and North Africa (englanniksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q814686
* BioLib: 53510
* BOLD: 179097
* CoL: 3294G
* EoL: 473302
* EPPO: CCULAB
* EUNIS: 310897
* Fauna Europaea: 449298
* Fauna Europaea (new): 94d19189-1554-4e8f-8974-32a4a01f5f2d
* GBIF: 5109599
* iNaturalist: 345055
* IRMNG: 11197427
* LepIndex: 259029
* LoB: 5127
* NBN: NBNSYS0000006304
* NCBI: 987912

 |

 |
**Vapaat äänestäjät** (saks. *Freie Wähler*) Saksassa voivat kuulua ihmisten yhteenliittymään, joka osallistuu vaaleihin ilman rekisteröidyn poliittisen puolueen asemaa. Yleensä siihen osallistuu paikallisesti järjestetty äänestäjien ryhmä rekisteröidyn yhdistyksen (eV) muodossa. Useimmissa tapauksissa vapaat äänestäjät kampanjoivat vain paikallishallinnon tasolla edustamalla kaupunginvaltuustoja ja pormestareita. Vapaat äänestäjät saavuttavat menestyneimmät vaalituloksensa eteläisen Saksan maaseudulla ja houkuttelevat eniten konservatiivisia äänestäjiä, jotka suosivat paikallisia päätöksiä puoluepolitiikasta. Vapaiden äänestäjien ryhmät ovat aktiivisia kaikissa Saksan osavaltioissa.

Puolueen ei ole katsottu sijoittuvan huonosti perinteiselle oikeisto–vasemmisto -akselille. Puolue on kuitenkin keskusta-oikeistolaisen Euroopan demokraattisen puolueen jäsen.

Lähteet
-------

1. ↑  Bundestagswahl 2021: Das ist sind die Freien Wähler  17.8.2021. fr.de. Viitattu 13.12.2021. (saksaksi)
2. ↑  Democrats  2021. democrats.eu. Viitattu 13.12.2021. (englanniksi)

Aiheesta muualla
----------------

* Kuvia tai muita tiedostoja aiheesta **Vapaat äänestäjät** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Free Voters 

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Freie Wähler (Bundesvereinigung)